Ons 5 topparfuums vir die lente - Goeie Huishouding
Dis 'n nuwe seisoen, wat beteken dis die ideale tyd om 'n nuwe fyngeur aan te skaf. Hier is van ons gunstelinge:
Hierdie fyngeur sal jou soos 'n Griekse godin laat voel. Dit het bonote van groen mandaryn, jasmyn en gemmerblom wat met vanielje en sout gemeng is, wat dit die ideale geur vir die dag of aand maak.
Lees: Ontdek jou perfekte fyngeur
Hierdie Franse geur is verfrissend en aromaties. Die kombinasie note, waaronder pienkpeper, heuning en bergamot, smelt saam om 'n parfuum te skep wat beide soet en verleidelik is.
Vars en blomryk is die twee woorde wat dié lieflike fyngeur die beste beskryf. Dit bevat note van hibiskus, nektarien en pioenrose, wat dit 'n ligte geur maak, maar steeds een wat die koppe sal laat draai. Dis die ene vroulikheid en jeugdigheid – iets wat ons almal tog wil hê!
Gucci stel nooit teleur nie en dié geur is geen uitsondering nie. Dit verteenwoordig selfvertroue en vroulikheid, en het note van vars bergamot, ilang-ilang en lemoenbloeisel wat saamsmelt om 'n parfuum te vorm wat perfek vir die warmer weer is.
5. The Body Shop Indian Night Jasmine EDT
Laat jou reuksintuig jou op 'n eksotiese reis neem! Hierdie fyngeur ruik die ene vars jasmyn en ander lentebloeisels en word gekombineer met die aroma van sandelhout en lemoenbloeisel – jy sal jou dus maklik kan verbeel dat jy op 'n vakansie in Indië is.